# Ohjeet tekoälytyökalujen käytön raportoimiseen oppimistehtävässä: Opiskelijan versio

Jos opettajasi ei ole kieltänyt tekoälyn käyttöä tehtävässä, raportoi tekoälyn käyttö seuraavien ohjeiden mukaisesti. Jos opintojaksolla on esitetty omat raportointiohjeet, noudata niitä.

* Jos et käyttänyt tekoälytyökaluja oppimistehtävässä, raportoi: “En ole käyttänyt tekoälytyökaluja tehtävässä.”
* Jos käytit tekoälytyökaluja oppimistehtävässä, kopioi seuraava teksti, täydennä ja liitä se tehtävän loppuun, jos muita ohjeita ei ole annettu.

“Olen hyödyntänyt oppimistehtävässä tekoälytyökalua [tekoälytyökalu] [versionumero / päivämäärä]. Käytin tekoälyä [mihin tarkoitukseen, missä prosessin vaiheessa]. Varmistin tekoälyn ehdotusten sopivuuden ja oikeellisuuden seuraavilla tavoilla: [miten varmistit]. Jatkotyöstin tekoälytyökalujen tuottamia [ideoita / ehdotuksia / tekstiä] seuraavasti: [miten työstit, mikä on oma osuutesi työstä].”

***Esimerkki:***

Olemme hyödyntäneet tekstissä tekoälytyökaluja ChatGPT-4o (käytetty 4.5.2024), Microsoft Copilot (käytetty 5.5.2024), Keenious (käytetty 5.5.2024) ja Napkin.AI (käytetty 6.5.2024). Käytimme ChatGPT:tä esseen rakenteen hahmotteluun. Varmistimme ChatGPT:n ehdotusten sopivuuden tarkastamalla, että ehdotettu rakenne sopii tehtävänantoon ja on looginen. Työstimme ChatGPT:n rakenne-ehdotusta itse vaihtamalla kappaleiden paikkaa järkevämmäksi ja lisäämällä tekstiin sidosteisuutta. Etsimme taustatietoa ja tilastoja Copilotin avulla. Varmistimme Copilotin ehdotusten oikeellisuuden tarkastelemalla sen ehdottamia linkkejä kriittisesti sekä etsimällä tietoa myös muista lähteistä, mukaan lukien tieteellistä tietoa Keeniousin avulla. Lisäksi kuvio 2 on tehty Napkin.AI:lla ja tarkistimme sen sisällön itse.